MUR - esitys tuulesta, metsästä ja ystävyydestä.
2024-02-24 13:00 - 13:30 (Europe/Helsinki) | Generaattori, Kauppakatu 36, Kajaani
MUR kertoo pienestä Mur-karhusta, joka ei aina tunne itseään kovinkaan karhuksi. Mur kohtaa hakkuuaukean ja Toisen – karhun, joka on melkein kuin Mur itse, samankokoinen ja yhtä utelias. Metsä on muuttunut, ja siellä puhaltaa uudenlainen tuuli.
MUR pohjautuu Anne Vaskon ja Kaisa Happosen Mur-kirjasarjaan ja erityisesti sen viimeisimpään osaan Mur ja mitä tuuli toi. Mur-lastenkirjasarja on lumonnut lukijoita ulkomaita myöten, kirjasarjan ensimmäistä osaa on käännetty jo yli 20 kielelle.
”Tämä ei ole metsä, mutta me olemme silti karhuja. Metsän pitäisi olla siellä, missä me olemme.”
Koreografia ja ohjaus Sari Palmgren
Tanssijat Maria Autio ja Johannes Purovaara
Alkuperäisteos Anne Vasko ja Kaisa Happonen
Pukusuunnittelu Iida Ukkola
Tila- ja valosuunnittelu Raisa Kilpeläinen
Äänisuunnittelu ja sävellys Pekko Käppi
Laulut Pekko Käppi, Ringa Manner ja Olavi Uusivirta (Iltalaulu)
Laulujen sanat Kaisa Happonen
Mur kuvat Anne Vasko
Tuotanto Routa Company / Miia Kauppinen
Esityksen kesto on noin 30min. Esitys on suunnattu yli 2-vuotiaille katsojille.

Kepparit - VALOA PIMEYTEEN!!!
2024-02-03 18:00 - 19:00 UTC | Kajaanin Kaupunginteatteri / Sissilinna, Asemakatu 6, Kajaani, Suomi
Kepparit – VALOA PIMEYTEEN!!! Esitykset Kajaanin kaupunginteatterilla 04.05.2024 saakka. ”Ii-ha-haa! Tervetuloa kepparileirille! Täällä kaikki saa ratsastaa ja ihan kaikenlaiset kepparit ovat oikein hyviä. Kiusaaminen on kielletty.” Kepparit – VALOA PIMEYTEEN!!! -esitys laukkaa näyttämölle harja hulmuten. Se on esitys ystävyydestä, tosissaan leikkimisen kauneudesta, siitä, kun isä ei todellakaan tajua sekä vapauden hurmasta, joka koittaa kovan harjoittelun jälkeen. Voiko keppari olla niin ihana, että itkettää ja naurattaa samaan aikaan? Entä mitä tapahtuu, kun vanhempi suostuu lapsensa opetettavaksi? Esitys sopii kaikille niille, jotka leikkivät tai ovat joskus leikkineet. Myös kepparit ovat lämpimästi tervetulleita!
Käsikirjoitus: Hanna-Kaisa Tiainen ja työryhmä
Ohjaus ja dramaturgia: Hanna-Kaisa Tiainen
Dramaturginen apu: Arni Rajamäki
Skenografia: Annukka Mäntynen
Valosuunnittelu: Henri Pyy
Äänisuunnittelu: Juho Lukinmaa
Keppariasiantuntijat ja kepparoinnin opetus: Anki ja Verna Saari
Teaserin kuvaus: Jani Sourander
Näyttämöllä: Antti Hovilainen, Sirpa Järvenpää, Karoliina Niskanen ja Heidi Syrjäkari
Esitysoikeudet Nordic Drama Corner Oy

Minun näköiseni dinosaurus
2024-02-10 13:00 - 14:00 (Europe/Helsinki) | Kajaanin Kaupunginteatteri / Sissilinna, Asemakatu 6, Kajaani, Suomi
Sateenkaarenvärinen nukketeatteriesitys dinosaurusmaailmassa, joka on vähän erilainen kuin museoissa tai kirjoissa, mutta silti säihkyvä ja totta!
Esityksessä tutustutaan Kuusauruspoikaan, joka on yhtä pehmeä kuin äiti, Vaeltajasaurukseen, joka haluaa olla kuin isä, sekä muihin sauruksiin, joilla on tilaa kasvaa juuri sellaisiksi dinoiksi kuin haluavat. Dinotarinoihin yleisön johdattavat tohisevat ihmiset nimeltään Varma ja Muuse, jotka haluavat rakentaa hienoimman dinosaurusdioraaman jota on kuunaan nähty.
Minun näköiseni dinosaurus rakentaa näyttämölle hellän, villin ja humoristisen maailman. Siellä yleisö saa kuvitella yhdessä Varman ja Muusen kanssa uusia ja ikiaikaisia tapoja tukea toinen toistaan ja tulla nähdyksi niin kuin toivoisi.
Esitys sopii kaikille yli kuusivuotiaille dinosauruksille.
Käsikirjoitus ja ohjaus Louna-Tuuli Luukka
Dramaturginen apu Arni Rajamäki
Skenografia Annukka Mäntynen
Valosuunnittelu Henri Pyy
Äänisuunnittelu Sinikka Isoniemi
Esitykseen sävelletyt kappaleet Tuuli Jartti
Näyttämöllä Sirpa Järvenpää ja Karoliina Niskanen

MUR Meininkiä – yhteistä liikettä koko perheelle
2024-02-03 11:00 - 12:00 (Europe/Helsinki) | Generaattori, Kauppakatu 36, Kajaani
MUR Meininkiä on MUR -esitykseen liittyvä koko perheen yhteinen liikuntahetki. MUR karhun kanssa tutustutaan tuuleen, metsän eläimiin ja niiden erilaisiin tapoihin liikkua ja liikuttaa. MUR Meininkiä on pehmeä ja lempeä liiketuokio lapsille ja aikuisille.
Ohjaajina toimivat MUR esityksen tanssijat Maria Autio ja Johannes Purovaara.
Hinta 10€ / perhe / kerta. Tervetuloa yhden kerran tai useammin!
Varmista paikkasi ilmoittautumalla etukäteen sähköpostitse info@routacompany.fi
tai tekstiviestillä numeroon 044 055 6977 (päivä, nimi, osallistujamäärä ja puhelinnumero)

Riihipihan pääsiäinen
2024-03-23 13:00 - 16:00 (Europe/Helsinki)
Pyrähdä mukaan Riihipihan pääsiäiseen!
Pääsiäisen pirtein koko perheen tapahtuma järjestetään Riihipiha-museolla lauantaina 23.3.2024 klo 13-16. Paikalla on paljon maksuttomia aktiviteetteja koko perheelle. Ulkosalla pääsee osallistumaan lasten hiihtokilpailuun ja testaamaan luomulatua. Sisätiloissa voi innostua kierrätysteemaisten virvontaoksien ja pääsiäiskoristeiden askartelusta, ohranoraan kylvön toiminnallisesta työnäytöksestä sekä tietysti suklaamunien etsinnästä!
Tapahtuman aikana museolta voi bongata pääsiäisteemaisesti pukeutuneita talkoolaisia. Myös osallistujat voivat pukeutua perinne- tai hupiasuun pääsiäisen kunniaksi. Pukeutuneille on luvassa pieni yllätys!
Tapahtuma järjestetään la 23.3. klo 13:00-16:00 Riihipiha-museolla, osoitteessa Kuusirannantie 67, 88270 Vuolijoki. Pysäköinti tapahtuma-alueen liikenneturvallisuuden varmistamiseksi vain kyltein osoitetuille paikoille museon viereisellä pellolla.

Kollaasityöpaja Kajaanin taidemuseolla
2024-03-27 16:30 - 18:30 (Europe/Helsinki) | Kajaanin taidemuseo, Linnankatu 14, Kajaani, 87100, Suomi
Virvon varvon vitsasella, koitan koivun oksasella – vielä ehdit tekemään oman kollaasivitsan ennen pääsiäistä!

Kollaasityöpajan jatkot pidetään keskiviikkona 27.3. kello 16.30-18.30. Kollaasityöpajassa on mahdollisuus tehdä erityinen koivun oksaan kiinnitettävä henkilökohtainen kollaasi, jonka saa ottaa mukaan. Tarvittava materiaali tarjotaan paikan päällä.

Työpaja ohjataan taidemuseon toimesta, ja siihen voi osallistua oman aikataulun mukaan lyhyemmäksi tai pidemmäksi aikaa.

Vapaa pääsy – lämpimästi tervetuloa!

Rusettiluistelut Tönölänlammella
2024-03-28 18:00 - 20:00 (Europe/Helsinki)
Kuhmon 4H-yhdistys järjestää koko perheen rusettiluistelutapahtuman Tönölänlammella Kuhmossa. Ohjelmassa: luistelua, musiikkia, valoa, curlinkia ja kisoja. Kahviosta letut ja makkarat kahvilla.
Lisätiedot: www.visitkuhmo.fi/tapahtumat/

Pääsiäiskokko Paltaniemen venesatamalla
2024-03-30 18:00 - 21:00 (Europe/Helsinki)
Komea pääsiäiskokko syttyy jälleen muutaman vuoden tauon jälkeen lankalauantaina.
Tervetuloa viettämään lauantai-iltaa Paltaniemen venesatamaan (Satamatie 29, 87850 Kajaani) ja katsomaan kokon palamista. Kokko sytytetään klo 20.
Ohjelmassa klo 18 alkaen rekiajelua, poniratsastusta, hoijakka, Nännikumit tonkkaan -kisa, lapsilla ongintaa. Myynnissä arpoja, kahvia, mehua, lettuja, munkkeja, grillimakkaroita. Käteismaksu. Parkkipaikkoja löytyy runsaasti jäältä. Liikenteenohjaajat opastavat. Tavataan kokolla!
Järjestäjinä MTK Kajaani ry ja Paltaniemen kyläyhdistys

Kaukametsän kevätkarkelot
2024-04-18 - 2024-04-20 | Kaukametsän opisto, Koskikatu 4B, Kajaani, 87200, Suomi
Koko Kaukametsän yhteisissä Kevätkarkeloissa yhdistyy ensimmäistä kertaa tutut Kaukametsän opiston kevätnäyttely- ja konsertti sekä Kainuun Musiikkiopiston avoimet ovet.

Ohjelmassa:
To 18.4. klo 19
Kaukametsän opiston oppilaiden kevätkonsertti Kouta-salissa. Vapaa pääsy!

Pe 19.4. klo 10-14
Kaukametsän opiston oppilastöiden näyttely. Vapaa pääsy!

La 20.4. klo 10-14
Kaukametsän yhteiset Kevätkarkelot huipentuu lauantaina, jolloin yhdistyvät entuudestaan tutut tapahtumat Kaukametsän opiston kevätnäyttely sekä Kainuun Musiikkiopiston avoimet ovet.
Kaukametsän opisto:
– oppilastöiden näyttely
– työpajoja lapsille
– musiikkiesityksiä klo 11.15-11.45
Musiikkiopisto:
10.00 musiikkiesityksiä aulassa
10.30 Ballet Kaukametsän balettiesitys Leihu-salissa
10.30 musiikkiopiston bändi esiintyy Kouta-salissa
10.50 musiikkiesityksiä aulassa
11.30 musiikkiopiston bändi esiintyy Kouta-salissa
12.00 liikunnan Barre-kokeilutunti Leihu-salissa
12.30 musiikkiesitys aulassa
12.40 Kaukametsän kamarikuoro esiintyy Kouta-salissa
12.40 liikunnan Reisi-vatsa-pakaratreenin kokeilutunti Leihu-salissa
13.10 musiikkiesitys aulassa
13.20 liikunnan Keppiä ja porkkanaa -kokeilutunti Leihu-salissa
– soittimiin tutustumista
– kasvomaalausta
Kaukavesi:
– Pirttikuoro esiintyy klo 12.00
Mukana myös Kaukametsän kulttuuripalvelut.
Musiikkiopiston aulasta löydät myös kahvion, josta voit ostaa herkkuja!
Vapaa pääsy! Tervetuloa!

Su 21.4.
15.00 Musica Adventure-yhtyeen konsertti Toimeen tullaan Kouta-salissa. Liput 10 euroa, käteismaksu.
16.00 Sinfoniakonsertti – Kaukametsän kamariorkesteri Kaukametsän salissa. Solistina Akito Goto, sello. Liput 29 /24 /19 € Lippupiste.fi ja Kajaani Info

Valtakunnallinen leikkipäivä Kajaanissa
2024-04-20 10:00 - 13:00 (Europe/Helsinki) | Kajaanin kirkko, Kirkkokatu 19, Kajaani
Valtakunnallista leikkipäivää vietetään la 20.4.
Kajaanissa leikkipäivä järjestetään Kajaanin kirkossa klo 10-13 yhteistyössä 4H:n, Variskankaan Marttojen, MLL:n Kainuun piirin ja Kajaanin seurakunnan varhaiskasvatuksen kanssa. Tapahtuma on maksuton.

ULKONA
Toimintapisteitä, teemalla kaveritaidot (MLL:n Kainuun piiri)
Pomppulinna
Kepparirata, ota oma keppari mukaan (4H Kajaani)

SISÄLLÄ
Peuhula ja pallomeri
Askartelua
Omatoiminen valokuvauspiste
Puuhapisteitä
Nukketeatteri -Jeesus tyynnyttää myrskyn klo 10.15 ja 12.15
Pulla ja mehu tarjoilu klo 11-13 (Variskankaan Martat)

Tervetuloa leikkimään kaikki leikkimieliset!

Valtakunnallinen leikkipäivä Puolangalla
2024-04-20 12:00 - 14:00 (Europe/Helsinki) | Puolankajärven koulu, Koulukatu 2, Puolanka
MLL Puolangan paikallisyhdistys järjestää lauantaina 20.4 valtakunnallisena leikkipäivänä lapsiperheille suunnatun maksuttoman tapahtuman Puolankajärven koulun liikuntahallissa kello 12-14. Tapahtumassa on luvassa monenlaista mukavaa touhua, mm. temppurata, sählynurkkaus ja askartelupiste. Lisäksi päästään tutustumaan Osmo Lumijalan seikkailuihin.
Tapahtuman järjestää MLL Puolangan paikallisyhdistys yhteistyössä Kultturan ja K-Market Paprikan kanssa.Tervetuloa mukaan!

Lukusilmuja -tapahtumaviikko Kajaanin pääkirjastolla
2024-04-22 10:00 - 2024-04-26 20:00 (Europe/Helsinki) | Kajaanin pääkirjasto, Seminaarinkatu 15, Kajaani, 87100, Suomi
LUKUSILMUJA
Lukuviikolla 22.-.27.4. sukelletaan Metsä muuttaa -lastenkirjan maailmaan. Pääkirjaston Konttaamo muuntuu elämystilaksi, missä pääset osaksi tarinaa erilaisten toimintatehtävien kautta.
Tapahtumaviikko järjestetään yhteistyössä Kajaanin kaupunginkirjaston ja Kajaanin kaupungin varhaiskasvatuksen Silmu-toiminnan kanssa.
Tapahtuma on osa valtakunnallista Sivistyksen teemavuotta.

Ajanvaraus:
Päiväkotiryhmät varaavat ajat etukäteen Silmu-toiminnan kautta ja perheet varaavat ajat ottamalla yhteyttä kirjastoon. Ajan varaamalla pääset ohjatulle kierrokselle ja kuulet tarinan Metsästä. Aikojen ulkopuolella tilassa voi seikkailla itsenäisesti.
Päiväkotiryhmät
ma 22.4. klo 9:00-13:15
ke 24.4. klo 9:00-13:15
pe 26.4. klo 9:00-13:15
Silmu p. 044 7100 016
Perheet
ti 23.4. klo 15:00 ja 19:00
to 25.4. klo 16:00 ja 18:00
la 27.4. klo 11:00 ja 13:00
Kirjasto p. 044 7100 020
Tervetuloa!

Kirjailijavieras Henna Ryynänen Kajaanin pääkirjastolla
2024-04-23 17:00 - 19:00 (Europe/Helsinki) | Kajaanin pääkirjasto, Seminaarinkatu 15, Kajaani, 87100, Suomi
Kirjailijavieras Henna Ryynänen
Metsä muuttaa -lastenkirjan kirjailija ja kuvittaja Henna Ryynänen on tavattavissa Kajaanin pääkirjaston lastenosastolla tiistaina 23.4. klo 17-19 välisenä aikana.
Opettele lastenkirjan tekoa ja suunnittele vaikka oma hahmo Hennan opastuksella. Mukana myös Metsäaiheista puuhaa ja värityskuvia.
Vierailu on osa Lukusilmuja-tapahtumaviikkoa. Tapahtuma järjestetään yhteistyössä Kajaanin kaupunginkirjaston ja Kajaanin kaupungin varhaiskasvatuksen Silmu-toiminnan kanssa.
Tapahtuma on osa valtakunnallista Sivistyksen teemavuotta.
Tervetuloa!

Vuolijoen koulun special perjantai
2024-04-26 13:00 - 17:00 (Europe/Helsinki) | Vuolijoen koulu, Ouluntie 2, Vuolijoki, 88270
Tervetuloa viettämään Special Perjantaita 26.4.2024 klo 13-17 Vuolijoen koululle!
Tapahtuma on tarkoitettu alakoululaisille ja heidän perheilleen. Special Perjantai on maksuton eikä siihen tarvitse ilmoittautua. Tule yksin, kaverin tai koko perheen kanssa!
Ohjelma:
▪️ Mukavaa yhdessäoloa ja pelailua
▪️ Kasvomaalausta
▪️ Pomppulinna
▪️ Vuolijoki tähti -peli
▪️ Vohveleita
▪️ Makkaran grillausta (sää varaus)
Kuljetus välillä Otanmäen urheilutalo – Vuolijoen koulu järjestetään tarvittaessa sitovilla ilmoittautumisilla max 8 oppilaalle:
▪️ Lähtö: Otanmäen Urheilutalo klo 12.30 – Vuolijoen koulu
▪️ Paluu: Vuolijoen koulu klo 17.00 – Otanmäen Urheilutalo
Lisätiedot ja sitovat ilmoittautumiset kuljetusta varten:
Asta p. 044 421 4359
Tapahtuman järjestävät yhteistyössä:
Kajaanin kaupunki nuorisopalvelut • Kajaanin Seurakunta • Vuolijoen vanhempainyhdistys ry • Vuolijoen aluelautakunnan lapset ja nuoret tiimi • MLL-Otanmäen koulun tukioppilaat

Lohtajan nuokkarin vappupirskeet
2024-04-30 15:00 - 19:00 (Europe/Helsinki) | Lohtajan nuorisotalo, Menninkäisentie 1 C, Kajaani
Tervetuloa vappuaaton pirskeisiin Lohtajalle!
Tapahtuma on tarkoitettu kaikenikäisille nuokkarin kävijöille. Ohjelmassa on bilettä, musaa, munkkeja ja makkaranpaistoa sekä muuta mukavaa. Tule yksin tai kavereidesi kanssa.

Aika: Tiistai 30.4. klo 15 – 19

Paikka: Lohtajan nuorisotila, Menninkäisentie 1 C, Kajaani
Järjestäjänä Kajaanin kaupungin nuorisopalvelut

Simaisa vappupuhallus Kajaanissa
2024-04-30 18:00 - 19:15 (Europe/Helsinki) | Kongressi- ja kulttuurikeskus Kaukametsä, Koskikatu 4, Kajaani, 87200
Kajaanin puhallinorkesteri on toteuttanut Simaisan vappupuhalluksen vuodesta 1993 ja perinne jatkuu. Konsertti on mukava vapun aloitus koko perheelle. Konsertissa soitetaan vappuista ja muuta mukavaa puhallinmusiikkia koko perheelle. Kajaanin Kaukametsän sali on ollut alusta asti näyttämönä konsertille. Konsertti on 30.4. klo 18:00. Konsertin kesto on n.1 tunti 15 minuuttia. Lippu 15€ Kajaani Info, lippu.fi ja tuntia ennen ovelta

Vappuhulinat Kuhmossa
2024-05-01 11:00 - 14:00 (Europe/Helsinki) | Kuhmon seurakuntakeskus, Kirkkotie 6, Kuhmo, 88900
Kuhmon seurakunta järjestää vappuhulinat 1.5. klo 11-14 seurakuntakeskuksessa. Myytävänä: vohveleita, makkaraa, hodareita ja poppiksia. Pihalla: pomppulinna, traktoriajelua ja Tule luo -auto / 4H. Sisällä: arpajaiset, onnenpyörä ja nuorten musiikkiesitys klo 12.30. Talkooapuna Hanka-Martat. Myytävänä käytöstä poistettuja toimistokalusteita pikkurahalla. Kirpputorilla Siivessä myytävänä: lasten leluja, kirjoja ja harrastevälineitä. Lahjoituksia kirpputorille otetaan vastaan seurakuntakeskuksessa klo 15-17 pe 26.4. ja ma 29.4. Lisätietoja Maija Inget p. 040 569 2042.

Hyrynsalmen vappurieha
2024-05-01 12:00 - 16:00 (Europe/Helsinki) | Hyryntie 29, Hyrynsalmi, 89400
Hyrynsalmen vappuriehassa on luvassa livemusiikkia ja ohjelmaa lapsille! K-market Hyrynsalmi tarjoaa makkarat ja lisäksi myynnissä on munkkeja, simaa, kahvia ja paikan päällä paistettuja vohveleita. Hyrynsalmen partiolaiset ovat paikalla esittelemässä toimintaansa. Halukkaat voivat ilmoittautua myös myyjiksi peräkonttikirppikseen. Ilmoittautumiset emilia.lehtinen@hyrynsalmi.fi 29.4. mennessä.
Järjestäjänä Hyrynsalmen kunta.

Lasten lauantai
2024-05-25 11:00 - 13:00 (Europe/Helsinki) | Raatihuoneentori, Kauppakatu 32, Kajaani, 87100
11.00 Avaus – Taikamummo
Pomp-pomp Pomppulinnaan
MLL leikkipisteet, kirjastoauto ja Herkkukulman auto avautuvat
11.15 Taikamummon pöytäteatteria
11.45 Miska Katti -konsertti
13.00 Hei, nyt on aikaa ostoksille.
Tapahtuman järjestää Kajaanin Kauppiasyhdistys.

Luova riemahdus!
2024-05-25 13:00 - 13:30 (Europe/Helsinki) | Raatihuoneentori, Kauppakatu 32, Kajaani, 87100
Kainuun lasten- ja nuortenkulttuurikeskus Kulttura järjestää Luova riemahdus -nimisen luovan liikkeen ja sanataiteen hetken klo 13 alkaen Raatihuoneentorin Taidekatu Toivon katutilassa. Tapahtumaa ovat toteuttamassa Kultturan työntekijät sekä erityislapsille suunnatun luovan toiminnan ryhmän osallistujat Suomussalmelta. Tapahtuma on kaikille avoin.

Runoviikon etkot: Tunteellinen siili -taidepaja
2024-07-02 16:00 - 19:00 (Europe/Helsinki) | Eino Leino -talo, Sutelantie 30, Kajaani, 87850
Kulttura järjestää Runoviikon etkoilla lapsille ja lapsiperheille siilimäistä tekemistä Eino Leino -talolla! Tule mukaan loruilemaan ja askartelemaan oma pikkusiilisi mukaan runokonserttiin. Työpajaan ja konserttiin on vapaa pääsy.

Tunteellinen siili -runokonsertissa musisoivat oululaiset lastenmuusikot Markus Lampela ja Kyösti Salmijärvi valtionpalkitusta Soiva Siili -yhtyeestä sekä Hiski Pajuniemi Pentti Punkin Syntymäpäivistä. Akustisen esityksen sisältö on tunnekasvatusta runomuodossa, sanoin ja sävelin. Keskiössä on turvallinen vuorovaikutus ja lempeä läsnäolo. Kirsi Kunnas 100 -juhlavuoden 2024 kunniaksi konsertti sisältää erityisen paljon Kunnaksen runoja ja myös hänen teksteihinsä tehtyä musiikkia.

Lavalla: Hiski Pajuniemi ja Soiva Siili -yhtye
Työpaja klo 16 alkaen
Konsertti klo 18 (kesto 35 min)
Vapaa pääsy.

Leikitään Pikku Kakkosta -kesäkiertue 2024
2024-07-02 16:00 - 2024-07-03 19:00 (Europe/Helsinki)
Leikitään Pikku Kakkosta -kesäkiertue vierailee tänä kesänä kuudella paikkakunnalla.
Tuleva kesä on taas täynnä seikkailuja, kun Leikitään Pikku Kakkosta -kiertue lähtee matkaan kuudelle paikkakunnalle. Mannerheimin Lastensuojeluliitto on kutsunut Pikku Kakkosen kylään Savonlinnaan, Mikkeliin, Sotkamoon, Suomussalmelle, Pietarsaareen ja Seinäjoelle. Ja nyt haluamme kutsua kaikki lapsiperheet mukaan viettämään unohtumatonta kesäpäivää kanssamme!
Ti 2.7.2024 Salmelan Senioripuisto, Sotkamo
Tapahtuma klo 16-19, konsertti alkaa klo 17.
Ke 3.7.2024 Jätkänpuisto, Suomussalmi
Tapahtuma klo 16-19, konsertti alkaa klo 17.

Sanataiteilua Unikudelmia-näyttelyssä
2024-07-04 12:30 - 15:00 (Europe/Helsinki) | Kainuun Museo, Asemakatu 4, Kajaani, 87100
4.-5.7.2024 klo. 12.30-15.00 Unikudelmia -näyttelyssä rentoa sanataiteilua kaikenikäisille. Sanataidepajoihin vapaa pääsy, tervetuloa!

Katso runoviikon ohjelma osoitteesta www.runoviikko.fi

Let’s celebrate the Kajaani Poetry Week -festival also at Kainuu Museum!

July 4 – July 5: 12.30-15.00 pm at Dream Tapestries -exhibition we have easy-going literary art workshops for all age groups.
Free entry, welcome!

Follow Kajaani Poetry Week calendar: www.runoviikko.fi

UNIKUDELMIA-NÄYTTELY

Unikudelmia on elämyksellinen taidemaailma, joka kertoo yli kolmenkymmenen suomalaisen kirjan tarinoita. Erilaisia lumoavia näkökulmia uneen löytyy lukemattomia. On rauhallista lepoa ja unelmia mutta myös painajaisten kauhua. Kirjallisuuslähtöisessä näyttelyssä on mukana teoksia 75 vuoden ajalta ja ihan jokaiselle: kuvakirjoja, satuja, kuvakertomuksia, novelleja, romaaneja ja tietoa. Pääpaino on lasten- ja nuortenkirjallisuudessa, mutta mukana on myös unista aikuisten proosaa. Unikudelmia on kunnianosoitus suomalaiselle kirjallisuudelle.

Näyttely avoinna 6.10.2024 saakka Kainuun Museolla.

Runoviikko: Tanssia ja sanataidetta viidakon kutsu -kirjan hengessä
2024-07-07 14:00 - 15:00 (Europe/Helsinki) | Kaukametsän opisto, Koskikatu 4B, Kajaani, 87200, Suomi
Tanssia ja santaidetta viidakon kutsu -kirjan hengessä pajan ohjaajina toimivat Satu Rinnetmäki ja Uma Nissi Kainuun lasten- ja nuortenkulttuurikeskus Kultturasta. Pajan sisältö pohjautuu Tomi Kontion Viidakon kutsu -nuortenkirjaan.
Paja on maksuton. Siihen ei tarvitse ilmoittautua ennakkoon.
Paikka: Leihu-sali, Kaukametsän opisto

Red Nose Company: Punahilkan paluu
2024-07-07 15:30 - 16:30 (Europe/Helsinki) | Kajaanin Kaupunginteatteri, Kauppakatu 14, Kajaani, 87100
Red Nose Company: Punahilkan paluu
Ohjaus: Niina Sillanpää
Lavalla: Minna Puolanto (Babylon) ja Hanna Seppä (Ré)
PUNAHILKAN PALUU – eli kuinka mennään kunnolla metsään ja tullaan supersankariksi. Punahilkka saa supervoimat käyttöönsä, kun Red Nose Companyn klovnit Babylon ja Ré pöllyttävät vanhaa klassikkoa.
Esitys on suunnattu 6-12 vuotiaille, mutta sopii myös vanhemmille katsojille.
Kesto 1 h.
Liput 15 €

Lasten miniveistos-työpaja taidemuseolla
2024-07-08 - 2024-07-30 | Kajaanin taidemuseo, Linnankatu 14, Kajaani, 87100, Suomi
Tule kokeilemaan miniveistoksen tekemistä! Työpajat on suunnattu erityisesti lapsille ja nuorille. Ne ovat maksuttomia ja materiaalit saa taidemuseolta. Työpajaan voi osallistua oman aikataulun mukaan lyhyemmäksi tai pidemmäksi aikaa. Lapset ja nuoret osallistuvat työpajoihin huoltajan vastuulla ja alle kouluikäiset aina aikuisen kanssa.

Joutsentanssi - Kuhmo Dance Festival 9.-13.7.2024 Kuhmon Kalevalan alueella
2024-07-09 - 2024-07-13 | Kalevala, Kuhmo, 88900
Kesän 2024 Joutsentanssi festivaalin kurssitarjonnasta löytyy vaihtoehtoja kaiken ikäisille lapsista aikuisiin sekä koko perheelle. Kaikki Joutsentanssin kurssit järjestetään Kuhmossa luonnon keskellä kauniilla Kalevalan alueella. Festivaalin ideana on yhdistää luonto ja tanssi saumattomasti yhteen. Kursseille ovat tervetulleita kaiken tasoiset ja kuntoiset tanssin ja luonnon yhdistämisestä kiinnostuneet. Jos kurssit eivät tänä kesänä kutsu sinua, olet lämpimästi tervetullut katsomaan ilmaisia esityksiämme. Lisätiedot esityksistämme löydät kurssien alta.
KURSSIT JA TYÖPAJAT:
LASTEN LEIRI (alakouluikäiset)
9.-12.7. klo 9-15.30 & lauantaina 13.7. Loppunäytös klo 15-17
HINTA: 100€ sis. lounaat ti-pe
NUORTEN LEIRI (13-18 vuotiaat)
9.-12.7. klo 9-15.30 & lauantaina 13.7. Loppunäytös klo 15-17
HINTA: 100€ sis. lounaat ti-pe
PERHEILLE
Tanssien ulkosalla – luovaa liikettä ja tanssia koko perheelle (alle kouluikäiset lapset sekä heidän huoltajat)
Lauantaina 13.7. klo 10-11 HINTA: 10 / perhe
KAIKKIEN KURSSIEN PAIKKA: Kuhmon Kalevalan alue. Sään salliessa kaikki kurssit järjestetään ulkona. Loppunäytökseen osallistuminen on kurssilaisille vapaaehtoista.
ILMOITTAUTUMISET KURSSEILLE 30.6. mennessä joutsentanssifestival@gmail.com. Ilmoittautuessa kerro leirin tai työpajan nimi, osallistujien nimet, laskutustiedot sekä erikoisruokavaliot, jos lounas kuuluu kurssin hintaan.
LUE KURSSISISÄLLÖISTÄ TARKEMMIN: https://joutsentanssi.fi/
Kesän 2024 ESITYSOHJELMISTO:
PERJANTAINA 12.7. klo 18 Kuhmon torilavalla Festivaalin opettajien improvisaatioesitys
LAUANTAINA 13.7. klo 16 Festivaalin työpajojen ja leirien Loppunäytös Kalevalan alueella
LAUANTAINA 13.7. klo 17 Lentuan saariresidenssi, Luontosalaseura, esittäytyy
LAUANTAINA 13.7. klo 18 alkaen Iltamat ja festivaalin päätösjamit Väinölän talolla Kalevalan alueella Esityksiin ja iltamiin on vapaa pääsy, ei ennakkoilmoittautumista.

Suuri maalaustapahtuma Kajaanin pääkirjastolla
2024-07-10 12:00 - 14:00 (Europe/Helsinki) | Kajaanin pääkirjasto, Seminaarinkatu 15, Kajaani, 87100, Suomi
Tervetuloa taiteilemaan Suureen maalaustapahtumaan ke 10.7. Kajaanin pääkirjastoon klo 12-14! Tule taiteilemaan jotain, mikä liittyy johonkin lukemaasi kirjaan! Kyseessä on rento ulkoilmatapahtuma kaikenikäisille kirjaston viereisellä nurmikolla (sateella siirrymme sisätiloihin). Valmiit taideteokset pääsevät esille kirjaston seinille.

Taikahaitari-lastennäytelmä Kajaanissa
2024-07-18 18:00 - 18:45 (Europe/Helsinki) | Raatihuoneentori, Kauppakatu 32, Kajaani, 87100
Ujo Kiinnostus on kuhmolais-sotkamolainen nuorista koostuva yhtye, joka keikkailee kesällä 2024 lastennäytelmän Taikahaitari kanssa Kainuun kunnissa.
Kajaanissa esitys järjestetään Raatihuoneen torilla torstaina 18.7.2024 kello 18. Lapsille ja lapsenmielisille suunnatun esityksen kesto on noin 45 minuuttia ja luvassa on musiikillinen seikkailu taikametsässä.
Tervetuloa hyppäämään mukaan tuttujen lastenlaulujen siivittämälle matkalle!

Askartelutuokio kissan kanssa Juminkeossa 4-8-vuotiaille lapsille
2024-07-19 11:00 - 11:30 (Europe/Helsinki) | Juminkeko, Kontionkatu 25, Kuhmo, 88900
Juminkeko järjestää askartelutuokion kissan kanssa 4-8 -vuotiaille lapsille.
Tule mukaan hauskaan askartelutuokioon Juminkekoon. Yhdessä voimme luoda upeita taideteoksia ja nauttia hauskasta yhdessäolosta. Erikoisvieraana on kissa, jota voi silitellä.
